Ħafna drabi meta nużaw l-internet biex fost oħrajn nixtru jew niksbu servizz jkollna nagħtu ċertu informazzjoni personali bħall-isem, l-indirizz, n-numru tal-credit card lil min jipprovdi s-servizz tal-internet u l-website li nkunu qed nużaw. Il-Kap tad-Dipartiment tal-Politika ta’ Informazzjoni u Governanza fl-Università, il-Professur Joseph Cannataci qal li mir-riċerka f’Malta u barra jidher li ħafna minn dawk li jużaw l-internet jistennew li l-iġi tipproteġihom. TVM tkellem ma’ Joseph Cannataci Kap tad-Dipartiment tal-Politika ta’ Informazzjoni u Governanza fl-Università. “Jekk inti tghidilhom iva għandek raġun hemm periklu imma l-liġi ma tipproteġikx jgħidulek mela missu hemm liġi.” Fid-dawl ta’ dan, il-Parlament Ewropew beda proċess biex jirrivedi r-regoli li daħlu fis-sehh kwazi għoxrin sena ilu, meta l-internet kien għdu fil-bidu tiegħu u s-siti soċjali bħal facebook kienu għadhom lanqas jezistu.